राष्ट्रिय खेलकुदमा पाल्पामा १८ खेलाडी छनोट
पोखरामा यही असोज २८ देखि कात्तिक ३ गतेसम्म सञ्चालन हुने नवौं राष्ट्रिय खेलकुदमा पाल्पाबाट १८ जना खेलाडी सहभागी हुने भएका छन् । कराँते, साइक्लिङ, ब्याडमिन्टन, बक्सिङ, भलिबल, प्याराग्लाइडिङ, आईटीएफ तेक्वान्दो खेलका लागि खेलाडी छनोट भएको जिल्ला खेलकुद विकास समितिका कार्यवाहक अध्यक्ष दीपक घिमिरेले जानकारी दिए ।
पाल्पा — पोखरामा यही असोज २८ देखि कात्तिक ३ गतेसम्म सञ्चालन हुने नवौं राष्ट्रिय खेलकुदमा पाल्पाबाट १८ जना खेलाडी सहभागी हुने भएका छन् । कराँते, साइक्लिङ, ब्याडमिन्टन, बक्सिङ, भलिबल, प्याराग्लाइडिङ, आईटीएफ तेक्वान्दो खेलका लागि खेलाडी छनोट भएको जिल्ला खेलकुद विकास समितिका कार्यवाहक अध्यक्ष दीपक घिमिरेले जानकारी दिए ।प्रदेशस्तरीय छनोटमा कूल ३६ मेडल पाएको पाल्पाले राष्ट्रिय प्रतियोगितामा भने १८ जनालाई सहभागी गराउने उनले बताए ।कराँतेबाट सुनील समाल, दिया थापा, कमल गाहा, साइक्लिङबाट सुविनमान बज्राचार्य, ब्याडमिन्टनबाट गणेश रायमाझी छनोट भएका छन् । बक्सिङका अश्विन धीरेन श्रेष्ठ, प्रतिष्ठा अर्याल, भलिबलबाट विजय गाहा र सुवास गाहा, प्याराग्लाइडिङबाट रुपम कक्षपति, विजय रानाभाट, तुफानसिंह घर्ती सहभागी हुने कार्यवाहक अध्यक्ष घिमिरेले बताए ।उनका अनुसार सबैभन्दा धेरै आईटीएफ तेक्वान्दोबाट पाँच जना खेलाडी सहभागी भएका छन् । आईटीएफबाट मञ्जिला कुँवर, रजन रेग्मी, वीरेन्द्र बुढा, मिलन राना, एन्जील कुँवर सहभाागी हुने छन् । 